《老人岩》
宋代·李惟德

绝巘棱层面势尊，老人岩洞更连轩。
何时凿出青云路，尽日高连碧玉门。
静照井闾森宝秘，灵摩星斗弄清温。
直须赋有神仙骨，便好飞腾向上奔。

作者简介：李惟德，高宗建炎间知廓州。绍兴元年（一一三一）十一月，以岷州归张浚。浚录其功，迁荣州刺史（《宋史》卷二六《高宗纪》、《建炎以来系年要录》卷四三）。